hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մեղավորները շատ են, մեղադրյալներ չկան, ու՞մ խղճին է Հայաստանի ամենախոշոր ՀԷԿ-ը Միշիկի ընկերությանը վաճառելու կոռուպցիոն գործարքը | Forrights.am
Նիկոլ Փաշինյանին հաճախ մեղադրում են այն բանի համար, որ նա անցյալի հանցագործներին պատժում է ընտրողաբար, ստվերում թողնելով հանրապետության երրորդ նախագահին և նրա ընտանիքը:
Անցնող շաբաթ այս մտայնությունը որոշ չափով հօդս ցնդեց: Վարչապետը սեպտեմբերի 17-ի ասուլիսում հայտարարեց, որ մեծ հավանականություն կա, որ Սերժ Սարգսյանի փեսան՝ Միքայել Մինասյանը ինքը որպես մեղադրյալ կանցնի մասնավորապես Հայաստանի ստրատեգիական օբյեկտներից մեկի՝ սեփականաշնորհման գործում:
Վարչապետը չնշեց, թե հատկապես որ ստրատեգիական օբյեկտի մասին է խոսքը, չասաց, թե էլ ինչ պաշտոնյաներ են թաթախված գործարքի մեջ: Նա տվեց միայն Միքայել Մինասյանի անունը:
Ձորագետի ՀԷԿ-ի գործը ՀՔԾ-ն լիարժեք գաղտնիության պայմաններում է քննում: Forrights.am-ին ծառայության խոսնակ Մարինա Օհաջանյանը հայտնեց, որ որևէ մեղադրյալ այս գործով դեռևս չկա: Մինչդեռ գործը քննվում է արդեն մոտ կես տարի, և բազմաթիվ պաշտոնատար անձանց հանցավոր գործողություններ են ֆիքսված:
«Ուսումնասիրությամբ պարզվել է, — ասված է դատախազության մայիսին տարածած հաղորդագրության մեջ, — որ պետական սեփականություն հանդիսացող՝ 2010թ. դրությամբ շուրջ 8 միլիարդ, իսկ 2018 թվականի դրությամբ շուրջ 12 միլիարդ դրամ արժեքով, բարձր եկամտաբերությամբ «ՁորաՀԷԿ» ՓԲԸ գույքն օտարվել է ընդամենը 3 մլրդ 600 մլն դրամ արժեքով, ինչով էական վնաս է պատճառվել պետության օրինական շահերին՝ առաջացնելով ծանր հետևանքներ>>:
Հասկանալի է, որ գործարքը չի կարող զուտ Սերժ Սարգսյանի, կամ Միքայել Մինասյանի պատասխանատվությամբ լինել, մանավանդ, որ «Ձորագետ Հիդրո>> -ի Մինասյանին պատկանելու հանգամանքը ուղղակի փաստաթղթերով ապացուցված չի: Ովքեր են եղել գույքի գնահատում իրականացնողները, ովքեր են նախապատրաստել կառավարության որոշումը, բարդ չի բացահայտել:
Գործարքի հիմնական պատասխանատուներից է Տիգրան Սարգսյանը, որը Հայաստանի առաջին հիդրոկայանի վաճառքի ժամանակ ՀՀ կառավարության ղեկավարն էր և ստորագրել է կառավարության  որոշումների տակ:
Այսպես, մայիսին, երբ հարուցվեց Ձորագետին առնչվող քրեական գործը, դատախազությունը հայտնեց, որ 2001 թվականին Էներգետիկայի նախարարության «Հայէներգո» ՓԲԸ-ի գույքի հիման վրա ստեղծված 2 մլրդ 1 մլն 840 հազար դրամ կանոնադրական կապիտալով «ՁորաՀԷԿ» ՓԲԸ-ի բաժնետոմսերը 2002-ին տրվել են Պաշտպանության նախարարությանը և 2006-2010 թվականներին ընկերության շահույթից ՊՆ-ն ստացել է  1 մլրդ 252 մլն դրամ:
Այլ կերպ ասած, օբյեկտն այս շահութաբեր է եղել: Սակայն այն ներկայացվել է որպես ոչ շահութաբեր և 2009 թվականին ՀՀ հանրային ծառայությունները կարգավորող հանձնաժողովի որոշմամբ 13.92 դրամի փոխարեն սահմանվել է ակնհայտ էժան՝ 2.745 դրամ սակագին: Սա այն դեպքում, երբ էլեկտրաէներգիայի միավորի ինքնարժեքը այդ պահին կազմել է 4.383 դրամ: «Մեկ տարի ընկերությունը զրկվել է շահույթ ստանալու հնարավորությունից», — ասված է Դատախազության հաղորդագրությունում:
Այն  ժամանակ հանրային ծառայությունները կարգավորող հանձնաժողովի նախագահը Գարեգին Բաղրամյանն էր, որը հետագայում, արդեն նոր իշխանությունների օրոք նշանակվեց էներգետիկայի և բնական պաշարների նախագահ ու մեկ տարի աշխատեց այս պաշտոնում: Փաստորեն, նա ի օգուտ Միքայել Մինասյանի արված գործարքներից քաջատեղյակ էր, այն մարդկանցից, որոնք գիտեին, բայց լռում էին:
«Հետագայում, «ՁորաՀԷԿ» ՓԲ ընկերության բաժնետոմսերն օտարելուց անմիջապես հետո, 2011թ. հունվարի 20-ին, ՀՀ հանրային ծառայությունները կարգավորող հանձնաժողովի կողմից սակագինը սահմանվել է արդեն 10.5 դրամ առանց ԱԱՀ-ի, իսկ 2012թ. հունվարից՝ 19.551 դրամ » , — կարդում ենք դատախազության հաղորդագրության մեջ:
Այս որոշումը ևս մի օղակ էր կոռուպցիայի շղթայում, և դրա պատասխանատուն Ռոբերտ Նազարյանն է, որը ՀԾԿՀ նախագահ էր 2011 թվականին:
«ՁորաՀԷԿ» -ի արտադրած Էլեկտրաէներգիսայի գինը փաստորեն, բարձրացրել են արդեն այն ժամանակ, երբ վերջինս փաստացի պատկանում էր Սերժ Սարգսյանի փեսային, իսկ «դե յուրե»’ նրա անվան հետ կապվող «Ձորագետ Հիդրո» մասնավոր ընկերությանը: Վաճառքի պահին այն ընդամենը 2 ամսվա պատմություն է ունեցել: Ակնհայտ է, որ ստեղծվել է «ԶորաՀԷԿ » -ի գործարքը իրականա ցնելու նպատակով:
Ձորագետի հիդրոէլեկտրակայանը ցածր ինքնարժեքով հոսանք արտադրող օբյեկտ է: ՀԷԿ-ը Հայաստանի Հանրապետության առաջին խոշոր հիդրոէլեկտրակայանն է, որը կառուցվել է դաժան ժամանակներում խորհրդային ժողովրդի հերոսական ջանքերի շնորհիվ: Դեբեդի կասկադի առաջնեկը շահագործման է հանձնվել մոտ 25.2 ՄՎտ հզորությամբ և 90 մլն. կՎտ.ժամ տարեկան նախագծային արտադրանքով:
Մինչև 2010 թվականը այն ՀՀ ՊՆ ենթակայության 50 տոկոս և ավելի պետական մասնակցությամբ բաժնետիրական ընկերությունների ցանկում էր: Հետո ՀԷԿ-ի լուծարման գործընթաց սկսվեց: Պաշտպանության նախարարության պատճառաբանությունը աբսուրդի ժանրից էր: Գործարքը պաշտոնապես պայմանավորեցին նրանով, որ կայանի ողջ գույքն արդեն իսկ վաճառված է «Ձորագետ Հիդրո» մասնավոր ընկերությանը:
Թե ինչո՞ւ է պետական ընկերության գույքը վաճառվել «Ձորագետ Հիդրոյին »   պետական մարմինները, մասնավորապես էներգետիկայի նախարարությունը, պաշտպանության նախարարությունը թաքցնում էին: Այն ժամանակ Միքայել Մինասյանի անունը անգամ մամուլում շատերը չէին համարձակվում գրել: Բայց «Ձորագետ Հիդրո» ՍՊԸ-ի ֆինանսական արդյունքների մասին հաշվետվություններում կազմակերպության գտնվելու վայր նշվում էր ք. Երեւան, Գարեգին Նժդեհ 56/2 հասցեն, որտեղ գրանցված էր Վատիկանում նախկին դեսպանի հիմնադրած  > ՍՊԸ-ն:
Այսպես Սերժ Սարգսյանը, որը որպես կարգախոս ընտրել է՝ «Եղել եմ այնտեղ, որտեղ մեր երկրի անվտանգությունն է պահանջել», լինելով պաշտպանության նախարար ու ՀՀ անվտանգության խորհրդի նախագահ, նախ ՊՆ-ի ենթակայության դարձրեց ռազմավարական նշանակություն ունեցող օբյեկտը, իսկ հետո արդեն տվեց այն իր փեսային: Գործարքի համար պատասխանատվություն է կրում նաև այն ժամանակվա էներգետիկայի նախարար Արմեն Մովսիսյանը, որը մահացել է 2015 թվականին:
2011 թվականին նրա անմիջական մասնակցությամբ կառավարությունը վերանայեց փոքր հիդրոէլեկտրակայանների առավելագույն հզորությունը՝ 10-ից բարձրացնելով մինչև 30 մեգավատտ: Կառավարության այս որոշումից հետո  Ձորագետի ՀԷԿ-ը ավտոմատ կերպով դարձավ փոքր ՀԷԿ և սկսեց օգտվել փոքր ՀԷԿ-երի համար սահմանված իրավունքից՝ էլեկտրաէներգիան վաճառել սահմանվածից բարձր գնով:
«Էկոլուր » ՀԿ-ն այն ժամանակ ուսումնասիրել էր Արմեն Մովսիսյանի ու Տիգրան Սարգսյանի քավորությամբ արված <<բարեփոխումը », նաև բնապահպանական ազդեցությունները և առաջարկել էր չեղյալ հայտարարել Ձորագետը փոքր ՀԷԿ-երի շարքը դասելու որոշումը: Կազմակերպության ղեկավար Ինգա Զարաֆյանը հիշում է.
«Այդ որոշումը շատ աննկատ անցավ: Այն ընդունվեց միայն Ձորագետի համար, որովհետև Հայաստանի բոլոր փոքր ՀԷԿ-երի հզորությունը մինչև 10 մեգավատտ էր, մինչև 30 մեգավատ, այսինքն՝ 28 մեգավատտ հզորություն, ունի միայն  Ձորագետը: Այն, որպես խորհրդային ժամանակներում կառուցված օբյեկտ, իհարկե, փորձաքննություն չէր անցել, գնահատված չէր դրա ազդեցությունը բնության վրա, հանրային քննարկում չէր արվել, և մենք դեմ էինք, որ այն փոքր ՀԷԿ համարվի, փոքր ՀԷԿ-երի համար միջազգայնորեն ընդունված ստանդարտներն այս դեպքում խախտվում էին: Մենք առաջարկեցինք, որ որոշումը չեղարկվի, ինչը, իհարկե, չարվեց» :
Այսպիսով, կարող ենք արձանագրել, որ արդեն մոտ կես տարի է, քննվում է Ձորագետի գործը, այն առնչվում է բազմաթիվ, այդ թվում նաև բարձրաստիճան պաշտոնյաների, սակայն մինչ օրս գործով որևէ մեղադրյալ անձ չկա: Քննչական մարմինը, հավանաբար, կոլեկտիվ պատասխանատվության տեսության կողմնակից է, կամ էլ գործով արդյունավետ քննություն չի իրականացվել: Բայց չէ որ կոռուպցիոն այս գործընթացի մասնակիցները կոնկրետ մարդիկ են, յուրաքանչյուրն իր անհատական պատասխանատվության չափով։
Նախորդ նյութըԴատարանը մերժեց Քոչարյանի խափանման միջոցը գրավով փոխարինելու միջնորդությունը
Հաջորդ նյութըԶինծառայողը հրազենային վնասվածքնեով, ծայրահեղ ծանր ախտորոշմամբ զինվորական հոսպիտալ է տեղափոխվել
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Ադրբեջանի զինուժը կրակել է հայկական դիրքերի ուղղությամբ, կրակը լռեցված է. ՊՆ
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Edit with Live CSS
Write CSS OR LESS and hit save. CTRL + SPACE for auto-complete.